એ જ પ્રમાણે અડદની દાળમાં પણ નવેસરથી તેજીની ચાલ જોવાઇ છે. સ્થાનિક બજારમાં અડદની દાળનો ભાવ રૂ. ૧૭૦થી ૧૯૦ની સપાટીએ પહોંચી ગયો છે. દરમિયાન ઘટતા જતા પુરવઠાની વચ્ચે સ્ટોકિસ્ટોની લેવાલીએ વધતા જતા ભાવને ટેકો મળ્યો છે અને સ્થાનિક બજારમાં તુવેરની દાળ અને અડદની દાળમાં મજબૂત ચાલ જોવાઇ છે. મહારાષ્ટ્રનાં કેટલાંક રાજ્યોમાં દુષ્કાળ જેવી પરિસ્થિતિના કારણે કઠોળના પાકને અસર થવાની ભીતિએ પણ કઠોળના ભાવમાં ફરી એક વખત સુધારાની ચાલ જોવાઇ છે.